**СТАНОВИЩЕ**

по

**ПРЕДЛОЖЕНИЕТО ЗА РЕГЛАМЕНТ НА ​​ЕВРОПЕЙСКИЯ ПАРЛАМЕНТ И НА СЪВЕТА**

**относно внедряването на инфраструктура за алтернативни горива и за отмяна на Директива 2014/94 / ЕС**

Становището на ИКЕМ е фокусирано в частта за електрически превозни средства и зарядна инфраструктура за ЕПС. То е основано на 11 годишен опит в сектор Електрическа мобилност, последователно участие в процесите за създаване на нормативна база и регулации, използвайки целият натрупан опит от експертите на членовете на организацията.

ИКЕМ напълно споделя, че постигането на целите за намаляване на емисиите в транспорта на Европейската зелена сделка (потвърдено от стратегията за устойчива и интелигентна мобилност) изисква значително увеличение на превозните средства с нулеви и ниски емисии. Това няма да стане без внедряването на съгласувана и цялостна мрежа от напълно оперативно съвместима инфраструктура за алтернативни горива, която да дава възможност за пътуване в Съюза. Такава мрежа не може да бъде адекватно развита от държавите - членки поотделно.

**По текста:**

1. **Като вариант на политика за развитие, ИКЕМ одобрява:**

- ***Вариант на политика 2****:* **по -съществени промени в директивата, отколкото във вариант 1** . Към задължителните цели за брой електрически пътни превозни средства и задължителен брой зарядни станции, да бъдат определени цели, базирани на разстояние, за цялата инфраструктура на пътни превозни средства за мрежата TEN-T, включително за за тежкотоварни превозни средства.

Важно е да се отбележи, че във връзка с реализиране на принципа за „Пропорционалност“, е необходимо диференциране! При определяне на задължителните цели трябва да се подходи съобразно възможностите на отделните страни членки, както и според специфичните особености на отделните инфраструктури. Тези индивидуални цели трябва да бъдат дефинирани след консултация с отделните страни и съобразени с цялостната политика на развитие на Европейския съюз.

1. **ИКЕМ приема в тяхната цялост предложенията в отделните членове, свързани с лекотоварните и товарни ЕПС, зарядната инфраструктура за тях, целите за пристанищата и тяхната инфраструктура, свързана с ЕПС в:**

**чл. 1** - „Предмет“, **чл. 2** - „Определения“, **чл. 3** - „Цели за инфраструктура за електрическо презареждане, предназначена за лекотоварни превозни средства“, **чл. 4** - „Цели за инфраструктура за електрическо презареждане, предназначена за тежкотоварни превозни средства“, **чл. 5** - „Презареждаща инфраструктура“, **чл. 9** - „Цели за доставка на електроенергия от брега в морски пристанища“, **чл. 10** - „Цели за доставка на електроенергия от брега в пристанищата за вътрешни водни пътища“.

1. **ИКЕМ приема национална политическа рамка за развитието на пазара по отношение на алтернативните горива в транспортния сектор и разполагането на съответната инфраструктура и като цялост:**

**чл.13 - „**Национални политически рамки“, **чл.14** - „Отчитане“, **чл.15** – „Преглед на националните рамки на политиката и доклади за напредъка“, **чл.16** – „Проследяване на напредъка“, **чл.17** – „Информация за потребителя“, **чл.18** – „Разпоредби за данни“, **чл.19** – „Общи технически спецификации“, **чл.20** – „Правомощия“, **чл.21** – „Процедура на комисията“, както и **чл.22**, **чл.23**, **чл.24.**

**С новият регламент е необходимо да се дефинират и набор от действия за:**

**✓Поставяне на чистата и интелигентна електрификация в транспортния сектор в рамките на Зелената сделка;**

**✓Регламентиране на държавното участие в процеса на разгръщане на системата за електрически превозни средства и съответната инфраструктура за зареждане за гражданите, което да стане видим катализатор за чистия преход на автомобилния и енергиен сектори;**

**✓Ускоряване внедряването на електрическа инфраструктура за зареждане в конкурентна среда чрез увеличаване на схемите за финансова подкрепа и премахване на останалите бариери пред интелигентното зареждане, за да се осигури ефективната интеграция на електрическите превозни средства в електроенергийната система.**

 ИКЕМ

05.08.2021 г.